הפלוגה התשיעית

הפלוגה התשיעית (ברוסית: 9 рота) הוא סרט מלחמה רוסי משנת 2005 בבימויו של פיודור בונדרצ'וק המגולל את קורותיהם של מגויסים חדשים לצבא ברית המועצות בסוף שנות ה-80, הנוסעים מקרסנויארסק לאפגניסטן בתקופת מלחמת אפגניסטן.

צילומי הסרט נערכו מה-25 במאי עד ה-12 באוקטובר 2004 בחצי האי קרים, באוזבקיסטן ובמוסקבה. הסרט יצא לאקרנים ב-29 בספטמבר 2005 בבלארוס, קזחסטן, רוסיה ואוקראינה. למעלה מ-2 מיליון איש צפו בשבוע הראשון להקרנתו של הסרט שהפך לשובר קופות והרוויח 25,555,809 דולר לעומת תקציב של 6,700,000 מיליון דולר וזכה בפרס נשר הזהב בקטגוריית הסרט הטוב ביותר ובפרס ניקה בקטגוריית הסרט הטוב ביותר לשנת 2005.

הסרט היה לסרט הרוסי המכניס ביותר לשנת 2005.

תקציר עלילת הסרט
השנה היא 1988 בתחנת הגיוס של הצבא האדום בקרסנויארסק. מגויסים חדשים הידועים בכינויים, צ'וגון, ליוטי, וורוביי, ז'וקונדה, סטאס, ריאבה ואחרים מגיעים למחנה טירונות לקראת שליחתם לאפגניסטן, בה הצבא האדום מנהל מלחמה. הם מעבירים את מחנה הטירונות בפרגנה שבאוזבקיסטן הסובייטית, שם מצטרף למגויסים חייל המכונה פינוצ'ה. הם מתוודעים למפקדם, הקצין דיגאלו, לוחם מצולק מהמלחמה שחזר לאחר מספר סבבים באפגניסטן.

לאחר כמה חודשי טירונות כולם (למעט פינוצ'ה וריאבה) נשלחים להצטרף לפלוגה התשיעית של המשמר העצמאי של הרגימנט המוטס ה-345 באפגניסטן, היכן שמשרתים גם הקצין חוחול והסרג'נט הבכיר קובאשי. קבוצת הצנחנים מקבלים משימה להגן על גבעה מבודדת בכל מחיר.

הצנחנים נאחזים בגבעה בכל כוחם ונלחמים בלוחמי מוג'הידין המנסים לכבוש מהם את הגבעה. לאחר קרב יריות ממושך, הלוחמים סופגים אש מירי מרגמות לעברם, היחידה מצליחה להיאחז בגבעה אך במחיר מותם של רבים מאנשיה, למעשה רק ליוטי נשאר בחיים לספר אודות גבורת חבריו ליחידה.

צוות שחקנים ודמויות
 הדמות בסרט שחקן/ית תיאור אולג לוטאייב (ליוטי) ארתור סמוליאנינוב טוראי בצבא האדום ולדימיר וורוביוב (וורוביי) אלכסיי צ'אדוב קצין בצבא האדום רוסלאן פטרובסקי (ז'וקונדה) קונסטנטין קריוקוב טוראי בצבא האדום צ'ויגאנוב (צ'וגון) איוואן קוקורין קצין בצבא האדום ריאבוקון (ריאבה) מיכאיל יבלאנוב טוראי בצבא האדום סרגיי סטאסנקו (סטאס) ארטיום מיכאלקוב טוראי בצבא האדום בקבולאטוב (פינוצ'ה) סוסלאן פידארוב טוראי ממוצא קזחי בצבא האדום אפור איוואן ניקולאייב טוראי בצבא האדום אלכסנדר דיגאלו מיכאיל פורצ'נקוב קצין בכיר בצבא האדום ומפקד הפלוגה התשיעית סרגיי פוגרבניאק (חוחול) פיודור בונדרצ'וק קצין בצבא האדום אפאנסיי דמיטרי מוחמדייב סרג'נט בצבא האדום שלגיה אירינה רחמאנובה קורבאנגאלייב (קורבאשי) אמאדו ממדאקוב סרג'נט בכיר פטיפון אלכסנדר שיין קפטן ביסטרוב (קוחראמן) אלכסיי קראבצ'נקו עגבנייה אלכסנדר בשירוב קצין חייל מיכאיל יפרמוב קולונל סטניסלב גובורוחין מפקד גדוד בבסיס הטירונות קולונל אנדריי קראסקו מפקד גדוד באפגניסטן מאיור אלכסנדר ליקוב חבלן קפטן אלכסיי סרבריאקוב איש מודיעין מיכאי אולס קציון אוליה סבטלנה איוואנובה חברתו של וורוביי מכונאי מיכאיל ולדימירוב נהג ומכונאי נגמ"ש

ביקורות
הסרט זכה לביקורות מעורבות, אך נשיא רוסיה ולדימיר פוטין שצפה בסרט נהנה ממנו מאוד ושיבח אותו כסרט ריאליסטי מאוד.

פרסים ומועמדויות
 פרס קטגוריה מועמדים ומקבלי הפרס תוצאהפרסי האקדמיה הרוסית לקולנוע(פרס נשר הזהב) עבודת הצילום הטובה ביותר מקסים אוסאדצ'יי  פסקול הסרט הטוב ביותר דאטו יבגנידזה  הסרט העלילתי הטוב ביותר פיודור בונדרצ'וק  הסאונד הטוב ביותר קיריל ואסילנקו  הבימוי הטוב ביותר פיודור בונדרצ'וק  התסריט הטוב ביותר יורי קורוטקוב  השחקן הטוב ביותר מיכאיל פורצ'נקוב  העריכה הטובה ביותר איגור ליטונינסקי פרסי אקדמיית ניקה למדעי קולנוע(פרס ניקה) הסרט העלילתי הטוב ביותר פיודור בונדרצ'וק  הסאונד הטוב ביותר קיריל ואסילנקו  פסקול הסרט הטוב ביותר דאטו יבגנידזה  הבימוי הטוב ביותר פיודור בונדרצ'וק  השחקן הטוב ביותר אלכסנדר סמוליאנינוב  שחקן המשנה הטוב ביותר מיכאיל פורצ'נקוב  סרט הביכורים הטוב ביותר פיודור בונדרצ'וק פרסי MTV Russia Movie השחקן הטוב ביותר אלכסנדר סמוליאנינוב  צוות השחקנים הטוב ביותר  פריצת השנה  הקרב הטוב ביותר 

השוואת האירועים בסרט לאירועים במציאות
בסרט מתואר שרק חייל אחד מהפלוגה הצליח לשרוד ונאמר כי הוא נשכח על ידי הפיקוד בשל הנסיגה הסובייטית מאפגניסטן. במציאות, הפלוגה התשיעית, שהיא למעשה המשמר העצמאי של הרגימנט המוטס ה-345 נקלעה לקרב יריות עקוב מדם על גבעה 3234 בין ה-7 ל-8 בינואר 1988. חיילי המשמר הצליחו להרוג בין מאתיים למאתיים וחמישים מחבלי מוג'הידין והיחידה איבדה 6 מאנשיה. 28 אחרים מתוך 39 החיילים הצליחו להינצל אף שנפצעו קשה. ארבעה מהחיילים ההרוגים עוטרו בעיטורי גיבור ברית המועצות לאחר מותם. היחידה הצליחה ליצור קשר עם הפיקוד ובאמצעות הנחיית מפקדהּ, קולונל ולרי ווסטרוטין, הצליחה לחלץ את הפצועים במסוק.

ראו גם
השורד האחרון

קישורים חיצוניים



הערות שוליים

קטגוריה:יחידות מיוחדות בקולנוע ובטלוויזיה
קטגוריה:מלחמת אפגניסטן (ברית המועצות)
קטגוריה:סרטי 2005
קטגוריה:סרטי VGTRK
קטגוריה:סרטי דרמה רוסיים
קטגוריה:סרטי מלחמה רוסיים
ת
קטגוריה:סרטי פעולה רוסיים
קטגוריה:סרטים ברוסית
קטגוריה:סרטים רוסיים המבוססים על סיפור אמיתי
קטגוריה:ערוץ CTC: סרטים